ddrg/super_eurlex huggingface dataset:
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι το 1997/98 πριμοδοτήσεων για οριστική εγκατάλειψη των αμπελουργικών εκτάσεων»

(98/C 73/13)

Στις 30 Σεπτεμβρίου 1997, το Συμβούλιο αποφάσισε σύμφωνα με τα άρθρα 43 και 198 της ΣΕΚ να ζητήσει τη γνώμη της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα γεωργίας και αλιείας, στο οποίο είχε ανατεθεί η προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 7 Νοεμβρίου 1997 με βάση εισηγητική έκθεση του κ. Kienle.

Κατά τη 350ή σύνοδο ολομέλειας (συνεδρίαση της 10ης Δεκεμβρίου 1997), η ΟΚΕ υιοθέτησε με 114 ψήφους υπέρ, 1 κατά και 3 αποχές την ακόλουθη γνωμοδότηση.

1. Εισαγωγή

1.1. Ενόψει του καθορισμού των γεωργικών τιμών για την περίοδο 1996/97 τροποποιήθηκε ο κανονισμός (ΕΟΚ) αριθ. 1442/88 για τη χορήγηση πριμοδοτήσεων για την οριστική απόσυρση αμπελουργικών εκτάσεων από την καλλιέργεια με την καθιέρωση μιας ανώτατης κοινοτικής ποσόστωσης 25 000 εκταρίων ανά έτος για την εκρίζωση αμπελουργικών εκτάσεων. Στη Γερμανία παραχωρήθηκε ποσόστωση 50 εκταρίων ανά έτος. Η έκταση αυτή αποδείχθηκε ότι ήταν πολύ μικρή για να επιτρέψει την κατανομή ποσοστώσεων στις οινοπαραγωγικές περιοχές. Το αποτέλεσμα ήταν να μην γίνει χρήση του μέτρου αυτού στη Γερμανία.

1.2. Στην προτεινόμενη τροποποίηση του κανονισμού (ΕΟΚ) αριθ. 1442/88 προβλέπεται, επίσης, η αύξηση των ποσοστώσεων που παραχωρούνται στη Γερμανία σε 950 εκτάρια. Η ποσόστωση αυτή θα αφαιρεθεί από τα 13 000 εκτάρια που είχαν παραχωρηθεί στην Ισπανία.

2. Παρατηρήσεις

2.1. Η ΟΚΕ επικροτεί την πρόταση τροποποίησης του κανονισμού (ΕΟΚ) αριθ. 1442/88 με την αύξηση των ποσοστώσεων για τα εδάφη που αποσύρονται από την καλλιέργεια σε 950 εκτάρια για τη Γερμανία. Κατ' αυτόν τον τρόπο προσφέρεται η δυνατότητα να εφαρμοστεί σωστά στη Γερμανία το πρόγραμμα για την τακτοποίηση των αμπελουργικών εκτάσεων.

2.2. Η ΟΚΕ επισημαίνει ότι η ταυτόχρονη μείωση των ισπανικών ποσοστώσεων κατά 950 εκτάρια δεν θα έχει επιπτώσεις για τη χώρα αυτή, δεδομένου ότι μέχρι στιγμής δεν είχε αξιοποιήσει τη δυνατότητα αυτή παρά μόνο σε περιορισμένο βαθμό. Μπορεί συνεπώς να υποτεθεί ότι η έκταση 12 050 εκταρίων επαρκεί για την Ισπανία για να ανταποκριθεί πλήρως στα αιτήματα για την εκρίζωση αμπελουργικών εκτάσεων.

2.3. Η ΟΚΕ επικροτεί το γεγονός ότι η επικείμενη τροποποίηση του κανονισμού (ΕΟΚ) αριθ. 1442/88 δεν απαιτεί τη διάθεση πρόσθετων πόρων από τον προϋπολογισμό της ΕΕ.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου που τροποποιεί τον κανονισμό (ΕΚ) αριθ. 3072/95 σχετικά με την κοινή οργάνωση αγοράς του ρυζιού καθώς και τον κανονισμό (ΕΟΚ) αριθ. 2358/71 περί της κοινής οργανώσεως της αγοράς στον τομέα των σπόρων προς σπορά»

(98/C 73/12)

Στις 30 Σεπτεμβρίου 1997 το Συμβούλιο αποφάσισε, σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα γεωργίας και αλιείας, το οποίο επιφορτίσθηκε με την προετοιμασία των σχετικών εργασιών, υιοθέτησε τη γνωμοδότησή του στις 7 Νοεμβρίου 1997 (εισηγήτρια: η κ. Santiago).

Κατά την 350ή σύνοδο ολομέλειας της 10ης και 11ης Δεκεμβρίου 1997 (συνεδρίαση της 10ης Δεκεμβρίου 1997) η ΟΚΕ υιοθέτησε με 113 ψήφους υπέρ, και 5 αποχές την ακόλουθη γνωμοδότηση.

1. Εισαγωγή

1.1. Με την εν λόγω πρόταση η Επιτροπή, εφαρμόζοντας την απόφαση του Συμβουλίου Υπουργών, προτείνει να περιληφθούν οι σπόροι ρυζιού μεταξύ των προϊόντων τα οποία θα καλυφθούν από το καθεστώς εισοδηματικής ενίσχυσης το οποίο προβλέπεται στον Κανονισμό (ΕΚ) αριθ. 3072/95.

1.2. Η τροποποίηση αυτή καθίσταται απαραίτητη επειδή οι τιμές αγοράς του κοινοτικού ρυζιού υπέστησαν πτώση μεγαλύτερη από εκείνην που προβλεπόταν στη μεταρρύθμιση της ΚΟΑ και η οποία δεν καλύφθηκε με την ενίσχυση προς το εισόδημα που υπολογίστηκε τότε.

1.3. Η έλλειψη μίας κατάλληλης αντιστάθμισης για την παραγωγή ρυζιού που προορίζεται για σπορά οδηγεί αναπόφευκτα σε μία μειωμένη χρησιμοποίηση πιστοποιημένων σπόρων και σε μία υποβάθμιση της ποιότητας του ρυζιού η οποία απαιτείται από τους καταναλωτές.

2. Παρατηρήσεις

2.1. Άρθρο 1, παράγραφος 2 (στο άρθρο 6)

2.1.1. Οι εκτάσεις που προορίζονται για παραγωγή σπόρων πρέπει να καθορίζονται στην κατανομή των εκτάσεων οι οποίες καλύπτονται από την αντισταθμιστική βοήθεια ενώ είναι ανάγκη να ληφθεί υπόψη η ποσότητα σπόρων που χρησιμοποιούνται ανά εκτάριο.

2.1.2. Με τον τρόπο αυτό κάθε χώρα θα έχει τη δυνατότητα να ικανοποιήσει τουλάχιστο τις δικές της ανάγκες.

2.2. Άρθρο 3

2.2.1. Η δεύτερη παράγραφος θεσπίζει ότι το άρθρο 1, παρ. 1 και το άρθρο 2 εφαρμόζονται από την 1η Ιουλίου 1998. Όμως με τον τρόπο αυτό οι σπορές του 1998 θα αποκλεισθούν από αυτή την κάλυψη διότι η προθεσμία για την υποβολή της αίτησης για παροχή αντιστάθμισης του εισοδήματος καθορίσθηκε για τις 31 Μαρτίου.

2.2.2. Επομένως είναι απαραίτητο να τροποποιηθεί το προτεινόμενο κείμενο το οποίο θεσπίζει την εφαρμογή των νέων ρυθμίσεων για τη σπορά του 1998.

3. Συμπεράσματα

3.1. Η ΟΚΕ υποστηρίζει την πρόταση της Επιτροπής δεδομένου ότι θα διασφαλιστούν οι προτεινόμενες τροποποιήσεις.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου περί τροποποιήσεως του κανονισμού (ΕΟΚ) αριθ. 2075/92 για την κοινή οργάνωση της αγοράς στον τομέα του ακατέργαστου καπνού»

(98/C 73/20)

Στις 3 Νοεμβρίου 1997, το Συμβούλιο αποφάσισε, σύμφωνα με τα άρθρα 43 και 198 της Συνθήκης περί ιδρύσεως των ΕΚ, να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

H OKE όρισε γενικό εισηγητή της γνωμοδότησης τον κ. Kallio.

Κατά την 350ή σύνοδο ολομέλειας που πραγματοποιήθηκε στις 10 και 11 Δεκεμβρίου 1997 (συνεδρίαση της 10ης Δεκεμβρίου 1997), η Οικονομική και Κοινωνική Επιτροπή υιοθέτησε με 73 ψήφους υπέρ, 35 κατά και 8 αποχές, την ακόλουθη γνωμοδότηση.

1. Εισαγωγή

Με την πρόταση κανονισμού επιδιώκεται η παράταση της ισχύος της υφιστάμενης ρύθμισης κατά ένα έτος, έτσι ώστε να δημιουργηθούν τα χρονικά περιθώρια που είναι απαραίτητα για τη μεταρρύθμιση της ΚΟΑ που ανακοινώθηκε από την Επιτροπή. Το νέο καθεστώς θα ισχύει από την εσοδεία του 1999.

2. Παρατηρήσεις της ΟΚΕ

Η ΟΚΕ μπορεί να αποδεχθεί την προσωρινή επέκταση της παρούσας οργάνωσης της αγοράς καπνού όπως προτείνεται από την Επιτροπή. Πάντως, ελπίζει ότι οι αλλαγές στην κοινοτική γεωργική πολιτική θα εφαρμοσθούν σε όλα τα προϊόντα. Η ΟΚΕ πιστεύει ότι η Επιτροπή οφείλει να υποβάλει πρόταση για μεταρρύθμιση του τομέα καπνού το ταχύτερο δυνατό. Οι μεταβολές στην παραγωγή καπνού και οι προσδοκίες της κοινωνίας επιβάλλεται, επιπλέον, να συνεκτιμηθούν.

Βρυξέλλες, 10 Δεκεμβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

ΠΑΡΑΡΤΗΜΑ στη γνωμοδότηση της Οικονομικής και Κοινωνικής Επιτροπής

Το κείμενο της γνωμοδότησης του τμήματος που ακολουθεί απορρίφθηκε για να αντικατασταθεί από τροπολογία που υιοθετήθηκε κατά τη διάρκεια της συζήτησης:

«Η ΟΚΕ θεωρεί αιτιολογημένη την πρόταση της Επιτροπής για την παράταση της ισχύος της οργάνωσης της αγοράς στον τομέα του καπνού. Ωστόσο, η ΟΚΕ ελπίζει ότι η αναθεώρηση της γεωργικής πολιτικής της ΕΕ θα επηρεάσει με τον ίδιο τρόπο όλα τα προϊόντα. Επίσης, οι αλλαγές στην παραγωγή καπνού πρέπει να ληφθούν υπόψη κατά την οργάνωση της αγοράς. Η ΟΚΕ εκτιμά ότι η Επιτροπή πρέπει να προβεί το συντομότερο δυνατό στην υποβολή προτάσεων για τη μεταρρύθμιση του τομέα του καπνού.»

Αποτέλεσμα της ψηφοφορίας

Ψήφοι υπέρ: 51, ψήφοι κατά: 49, αποχές: 15.
Γνωμοδότηση της Οικονομικής και Κοινωνικής Επιτροπής σχετικά με την «Πρόταση Οδηγίας του Συμβουλίου για την τροποποίηση της Οδηγίας 92/12/ΕΟΚ σχετικά με το γενικό καθεστώς, την κατοχή, την κυκλοφορία και τους ελέγχους των προϊόντων που υπόκεινται σε ειδικούς φόρους κατανάλωσης» () (98/C 19/18)

Στις 14 Ιουλίου 1997, το Συμβούλιο αποφάσισε, βάσει του άρθρου 99 της Συνθήκης για την ίδρυση της Ευρωπαϊκής Κοινότητας, να ζητήσει τη γνωμοδότηση της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα οικονομικών, δημοσιονομικών και νομισματικών υποθέσεων που επιφορτίσθηκε με την προετοιμασία των αντίστοιχων εργασιών υιοθέτησε τη γνωμοδότησή του στις 14 Οκτωβρίου 1997 (μόνος εισηγητής ο κ. Bento Gonηalves).

Κατά την 349η σύνοδο ολομέλειας (συνεδρίαση της 29ης Οκτωβρίου 1997), η Οικονομική και Κοινωνική Επιτροπή υιοθέτησε με 123 ψήφους υπέρ και 3 αποχές την ακόλουθη γνωμοδότηση.

1. Γενικές παρατηρήσεις

1.1. Η παρούσα πρόταση Οδηγίας του Συμβουλίου, για την τροποποίηση του άρθρου 24 της Οδηγίας 92/12/ΕΟΚ, έχει ως στόχο να αναθέσει στην Επιτροπή ευρύτερες κανονιστικές αρμοδιότητες και να επιταχύνει την εφαρμογή τους, σχετικά με τους ειδικούς φόρους κατανάλωσης.

1.2. Εγκρίθηκαν επίσης οι κανόνες εσωτερικού κανονισμού της «Επιτροπής ειδικών φόρων κατανάλωσης».

1.3. Οι τροπολογίες αυτές έχουν σκοπό να βελτιώσουν την αποτελεσματικότητα της αντίστοιχης ρύθμισης και κυρίως:

α) των συστημάτων ελέγχου, καθιστώντας τα πιο σύγχρονα και λειτουργικά 7

β) του τρόπου καταπολέμησης των καταχρήσεων, της φορολογικής απάτης και του λαθρεμπορίου 7

γ) της διεύρυνσης της ελεύθερης κυκλοφορίας των προϊόντων αυτών, σε όλα τα κράτη μέλη της Ένωσης, με πιο διαφανή τρόπο, με διαδικασίες και κατάλληλη νομική ρύθμιση, αποφεύγοντας τη στρέβλωση του ανταγωνισμού και προλαμβάνοντας τις καταχρήσεις.

1.4. Αξίζει να επισημανθεί οτι οι προτεινόμενες τροπολογίες, διατηρούν αμετάβλητη τη φορολογική αυτονομία των κρατών μελών διότι δεν περιλαμβάνουν τον καθορισμό φορολογικών συντελεστών.

2. Συμπέρασμα

2.1. Εξετάζοντας τους προς επίτευξην στόχους, και κυρίως τη συμβολή για την υλοποίηση της Ενιαίας Αγοράς, τη βελτίωση και την αποτελεσματικότητα της νομικής ρύθμισης, με θετικές επιπτώσεις στη διαφάνεια της αγοράς, η ΟΚΕ συμφωνεί με την υπό εξέταση πρόταση Οδηγίας.

Βρυξέλλες, 29 Οκτωβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 267 της 3. 9. 1997, σ. 58.
Γνωμοδότηση της Οικονομικής και Κοινωνικής Επιτροπής σχετικά με την «Πρόταση κανονισμού (ΕΚ) του Συμβουλίου σχετικά με τις στατιστικές συγκυρίας» () (98/C 19/32)

Στις 29 Ιουλίου 1997, και σύμφωνα με το άρθρο 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνώμη της Οικονομικής και Κοινωνικής Επιτροπής σχετικά με την ανωτέρω πρόταση.

Το τμήμα οικονομικών, δημοσιονομικών και νομισματικών υποθέσεων, στο οποίο ανατέθηκε η προετοιμασία των σχετικών εργασιών, υιοθέτησε τη γνωμοδότησή του στις 14 Οκτωβρίου 1997 (μόνος εισηγητής: κ. Vasco Cal).

Κατά την 349η σύνοδο ολομέλειας της 29ης και 30ής Οκτωβρίου 1997 (συνεδρίαση της 30ής Οκτωβρίου 1997), η Οικονομική και Κοινωνική Επιτροπή υιοθέτησε με 52 ψήφους υπέρ και 2 αποχές την ακόλουθη γνωμοδότηση.

1. Η ΟΚΕ συμφωνεί με την πρόταση κανονισμού για τον εφοδιασμό της Κοινότητας με στατιστικές συγκυρίας σχετικά με τις επιχειρήσεις. Οι στατιστικές επιδιώκεται να είναι αξιόπιστες, πλήρεις, πρόσφατες και κυρίως συγκρίσιμες, ώστε να είναι δυνατή η παρακολούθηση των εξελίξεων στην ενιαία αγορά αλλά και ο καλύτερος προσδιορισμός των εσωτερικών πολιτικών της ΕΕ, συμπεριλαμβανομένης της νομισματικής και της κοινωνικής πολιτικής.

2. Η ΟΚΕ θεωρεί ότι η πρόταση λαμβάνει επαρκώς υπόψη την αρχή της επικουρικότητας και απαιτεί από τα κράτη μέλη την παροχή των απαραίτητων δεδομένων χωρίς ωστόσο να τους επιβάλει την μέθοδο συλλογής τους.

3. Η ΟΚΕ συμφωνεί με την Επιτροπή ότι δεν πρέπει να επιβαρυνθούν οι διοικητικές υποχρεώσεις των ΜΜΕ. Εξάλλου, μια κατάταξη των δεδομένων ανά μέγεθος επιχειρήσεων θα διασαφηνίσει τελικά τις επιπτώσεις των οικονομικών κύκλων στις επιχειρήσεις σύμφωνα με το μέγεθός τους.

4. Η ΟΚΕ θεωρεί ότι ο προβλεφθείς μηχανισμός οφείλει να προσαρμοστεί στις ανάγκες των πολιτικών απασχόλησης των κρατών μελών και στο ρόλο του συντονιστή, τον οποίον η ΕΕ καλείται να αναλάβει στο πλαίσιο αυτό, σύμφωνα με τη Συνθήκη του Άμστερνταμ. Συγκεκριμένα, οι στατιστικές για τις επιχειρήσεις θα πρέπει να είναι πιο λεπτομερείς όσον αφορά την απασχόληση και να περιλαμβάνουν, για παράδειγμα, τον αριθμό των ωρών εργασίας και στους τομείς του εμπορίου και των υπηρεσιών καθώς και ένα δείκτη των υπερωριών σε όλους τους τομείς.

5. Εξάλλου, η ΟΚΕ εκφράζει την απογοήτευσή της διότι η κατηγορία «άλλες υπηρεσίες» δεν περιλαμβάνεται στην περιοδική συλλογή δεδομένων και ελπίζει ότι οι προτεινόμενες πειραματικές μελέτες θα αποδείξουν ότι η ταχεία ενσωμάτωσή του είναι αναγκαία.

6. Τέλος, η ΟΚΕ θεωρεί ότι, προκειμένου οι κοινωνικοί εταίροι και οι κοινωνικές και επαγγελματικές οργανώσεις να ανταποκριθούν όσο το δυνατόν καλύτερα στο ρόλο τους, είναι απαραίτητο να τεθούν στη διάθεση τους οι στατιστικές συγκυρίας για τις επιχειρήσεις.

Βρυξέλλες, 30 Οκτωβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 267 της 3. 9. 1997, σ. 1.
Γνωμοδότηση της Οικονομικής και Κοινωνικής Επιτροπής για:

- την «Πρόταση οδηγίας του Συμβουλίου για την επέκταση της οδηγίας 94/45/ΕΚ του Συμβουλίου, της 22ας Σεπτεμβρίου 1994, για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους, στο Ηνωμένο Βασίλειο της Μεγάλης Βρετανίας και Βορείου Ιρλανδίας» και - την «Πρόταση οδηγίας του Συμβουλίου για την επέκταση της οδηγίας 96/34/ΕΚ του Συμβουλίου, της 3ης Ιουνίου 1996, σχετικά με τη συμφωνία πλαίσιο για τη γονική άδεια που συνήφθη από την UNICE, τη CEEP και τη CES στο Ηνωμένο Βασίλειο της Μεγάλης Βρετανίας και Βορείου Ιρλανδίας»

(98/C 19/12)

Στις 7 Οκτωβρίου 1997, και σύμφωνα με το άρθρο 100 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για τις ανωτέρω προτάσεις.

Το τμήμα κοινωνικών, οικογενειακών, εκπαιδευτικών και πολιτισμικών θεμάτων, στο οποίο ανατέθηκε η προετοιμασία των σχετικών εργασιών της ΟΚΕ υιοθέτησε τη γνωμοδότησή του στις 17 Οκτωβρίου 1997 με βάση εισηγητική έκθεση της κ. Maddocks.

Κατά την 349η σύνοδο ολομέλειας (συνεδρίαση της 29ης Οκτωβρίου 1997) η ΟΚΕ υιοθέτησε με 107 ψήφους υπέρ, 4 κατά και 8 αποχές την ακόλουθη γνωμοδότηση.

Η Οικονομική και Κοινωνική Επιτροπή συμμετείχε ενεργά στην κατάρτιση και την προαγωγή του Κοινοτικού Χάρτη για τα Θεμελιώδη Κοινωνικά Δικαιώματα των Εργαζομένων. Η ΟΚΕ υποστήριζε ανέκαθεν ότι ο Χάρτης και το Κοινωνικό Πρωτόκολλο πρέπει να ενσωματωθούν στη Συνθήκη και να εφαρμοστούν σε όλα τα κράτη μέλη. Για το λόγο αυτό, επικροτεί θερμά την απόφαση του ΗΒ να υιοθετήσει τις εν λόγω κοινωνικές διατάξεις και υποστηρίζει την απόφαση του Ευρωπαϊκού Συμβουλίου του Άμστερνταμ να ενσωματώσει την έννοια των θεμελιωδών κοινωνικών δικαιωμάτων στη Συνθήκη. Κατά συνέπεια, η ΟΚΕ συμφωνεί με τις δύο προτάσεις της Επιτροπής για την επέκταση της ισχύος της υφιστάμενης οδηγίας και στο ΗΒ.

Βρυξέλλες, 29 Οκτωβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής για την «Πρόταση Κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 2874/93 για τη θέσπιση συστήματος ελέγχου της Κοινής Αλιευτικής Πολιτικής» () (98/C 19/21)

Στις 29 Ιουλίου 1997, και βάσει των άρθρων 43 και 198 της ΣΕΚ το Συμβούλιο αποφάσισε να ζητήσει τη γνώμη της ΟΚΕ για την ανωτέρω πρόταση.

Η Οικονομική και Κοινωνική Επιτροπή όρισε τον κ. Chagas ως γενικό εισηγητή.

Κατά την 349η σύνοδο ολομέλειας (συνεδρίαση της 29ης Οκτωβρίου 1997), η Οικονομική και Κοινωνική Επιτροπή υιοθέτησε με 97 ψήφους υπέρ και 1 αποχή την παρούσα γνωμοδότηση.

1. Η πρόταση της ΟΚΕ

1.1. Όπως προβλέπεται στον κανονισμό (ΕΚ) αριθ. 779/97 του Συμβουλίου, ο οποίος συνέστησε καθεστώς χειρισμού των αλιευτικών προσπαθειών στην Βαλτική (), η Επιτροπή υπέβαλε πρόταση που αποβλέπει στην εφαρμογή, στη θάλασσα αυτή, του κεφαλαίου ΙΙΑ του Κανονισμού (ΕΟΚ) αριθ. 2847/93 του Συμβουλίου (), ιδίως όσον αφορά την καταχώρηση και τη μεταβίβαση των δεδομένων που σχετίζονται με τις αλιευτικές προσπάθειες.

2. Παρατηρήσεις του τμήματος

2.1. Η ΟΚΕ είχε ήδη την ευκαιρία να τονίσει πολλές φορές τη σημασία της διασφάλισης της εκτέλεσης των κοινοτικών διατάξεων σχετικά με τον χειρισμό των αλιευτικών προσπαθειών, πράγμα που επιβεβαίωσε και η Επιτροπή στην έκθεσή της για τον έλεγχο των αλιευτικών προσπαθειών (1995) ():

«Η υιοθέτηση ενός αποτελεσματικού συστήματος ελέγχου, από όλες τις πτυχές της ευθύνης, αποτελεί condition sine qua non για την επιτυχή εφαρμογή της ΚΑΠ.»

2.2. Συνεπώς, η ΟΚΕ υποστηρίζει την παρούσα πρόταση της Επιτροπής, που, αφετέρου, απορρέει από τον Κανονισμό (ΕΚ) αριθ. 779/97.

2.3. Η ΟΚΕ θεωρεί επίσης ότι τα μέτρα του ελέγχου για τον χειρισμό των αλιευτικών προσπαθειών επιβάλλεται να προσαρμοσθούν στην ΕΕ σε συνεργασία με την Διεθνή Επιτροπή Αλιείας της Βαλτικής ώστε να εφαρμοσθούν σε όλες τις χώρες που αλιεύουν εκεί, όπως αναφέρεται στη γνωμοδότηση της ΟΚΕ για την πρόταση δημιουργίας ενός καθεστώτος χειρισμού των αλιευτικών προσπαθειών στη Βαλτική ().

Βρυξέλλες, 29 Οκτωβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS

() ΕΕ C 267 της 3. 9. 1997, σ. 62.

() ΕΕ L 113 της 30. 4. 1997, σ. 1.

() Κανονισμός που θεσπίζει καθεστώς ελέγχου που εφαρμόζεται στην ΚΑΠ, ΕΕ L 261 της 20. 10. 1993, σ. 1.

() COM(97) 226 τελικό.

() ΕΕ C 296 της 29. 9. 1997.
Γνωμοδότηση της Οικονομικής και Κοινωνικής Επιτροπής για την «Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΚ) αριθ. 2201/96 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά»

(98/C 19/33)

Στις 15 Σεπτεμβρίου 1997, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Η Οικονομική και Κοινωνική Επιτροπή όρισε τον κ. Sabin ως γενικό εισηγητή.

Κατά την 349η σύνοδο ολομέλειας της 29ης και 30ής Οκτωβρίου 1997 (συνεδρίαση της 29ης Οκτωβρίου 1997), η Οικονομική και Κοινωνική Επιτροπή υιοθέτησε με 82 ψήφους υπέρ και 2 αποχές την ακόλουθη γνωμοδότηση.

1. Η ΟΚΕ διαπιστώνει ότι η πρόταση για την τροποποίηση της ΚΟΑ των μεταποιημένων οπωροκηπευτικών, της οποίας η τελευταία τροποποίηση ανέρχεται στο 1996, δεν αφορά παρά την εσωτερική κατανομή της γαλλικής ποσόστωσης για τις τομάτες για μεταποίηση και δεν επηρεάζει τις ποσοστώσεις των άλλων κρατών μελών.

1.1. Με την τροποποίηση της ΚΟΑ του 1996 η συνολική εθνική γαλλική ποσόστωση μειώθηκε κατά 24 000 τόνους. Η μείωση αυτή αφορούσε, συγχρόνως, τόσο την ποσόστωση των αποφλοιωμένων τοματών σε κονσέρβα όσο και την ποσόστωση των «λοιπών προϊόντων».

1.2. Η μεταρρύθμιση του 1996 κατέστησε επίσης, αδύνατη τη μεταφορά ποσοτήτων μεταξύ των διαφόρων ομάδων προϊόντων, σε περίπτωση υπέρβασης της ποσότητας σε μία από τις ομάδες.

1.3. Η ποσόστωση που είχε δοθεί στη Γαλλία για τις τομάτες που προορίζοντο για τα «λοιπά προϊόντα» δεν ανταποκρινόταν στην πραγματική εθνική παραγωγή, διότι υπήρχε μία διαφορά 15 000 τόνων περίπου μεταξύ της πραγματικής παραγωγής και της ποσόστωσης.

1.4. Το Συμβούλιο Γεωργίας του Ιουνίου 1997, κάλεσε την Επιτροπή να υποβάλει τροποποίηση για τις περιόδους εμπορίας 1997/1998 και 1998/1999, όσον αφορά την κατανομή της γαλλικής ποσόστωσης μεταξύ των ομάδων προϊόντων ώστε να μειωθεί κατά 15 000 τόνους η ομάδα των αποφλοιωμένων τοματών και να αυξηθεί αντιστοίχως, με την ίδια ποσότητα, η ομάδα των «λοιπών προϊόντων».

2. Η πρόταση της Επιτροπής εφαρμόζει την απόφαση του Συμβουλίου του Ιουνίου 1997. Η προτεινόμενη ποσόστωση ανταποκρίνεται καλύτερα στην πραγματική παραγωγή της γαλλικής βιομηχανίας μεταποίησης των τοματών. Δεν συνεπάγεται καμία αύξηση της συνολικής γαλλικής ποσόστωσης. Άλλωστε, η αύξηση κατά 15 000 τόνους της γαλλικής ποσόστωσης για την κατηγορία «λοιπά προϊόντα» δεν θα έχει επιπτώσεις για τις λοιπές χώρες μέλη παραγωγής. Τα σημερινά στοιχεία δείχνουν ότι οι κοινοτικές ποσοστώσεις δεν θα επιτευχθούν για την περίοδο εμπορίας 1997. Τέλος, η πρόταση αυτή δεν θα επιβαρύνει τον προϋπολογισμό καθόλου, αντίθετα μάλιστα είναι οικονομικότερη διότι οι αποφλοιωμένες τομάτες έχουν μεγαλύτερη ζήτηση από εκείνες των «λοιπών προϊόντων»

2.1. Κατά συνέπεια η ΟΚΕ επικροτεί την πρόταση της Επιτροπής.

Βρυξέλλες, 29 Οκτωβρίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS
Γνωμοδότηση της Οικονομικής και Κοινωνικής Επιτροπής σχετικά με την «Πρόταση κανονισμού (ΕΚ) του Συμβουλίου για τον καθορισμό ορισμένων τεχνικών μέτρων διατήρησης των αλιευτικών πόρων στα ύδατα της Βαλτικής, των Belts και του Ψresund (κωδικοποιημένη έκδοση)»

(97/C 296/07)

Στις 30 Μαΐου 1997, και σύμφωνα με τα άρθρα 43 και 198 της Συνθήκης περί ιδρύσεως της Ευρωπαϊκής Οικονομικής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής σχετικά με την παραπάνω πρόταση.

Το τμήμα γεωργίας και αλιείας, στο οποίο ανατέθηκε η προετοιμασία των σχετικών εργασιών υιοθέτησε τη γνωμοδότησή του την 1η Ιουλίου 1997 με βάση την εισηγητική έκθεση του κ. Seppo Ilmari Kallio.

Κατά την 347η σύνοδο ολομέλειας της 9ης και 10ης Ιουλίου 1997 (συνεδρίαση της 9ης Ιουλίου 1997) η Οικονομική και Κοινωνική Επιτροπή υιοθέτησε με 120 ψήφους υπέρ, 1 ψήφο κατά και 3 αποχές την ακόλουθη γνωμοδότηση.

1. Γενικές παρατηρήσεις

1.1. Η πρόταση κανονισμού αποσκοπεί στην κωδικοποίηση και απλοποίηση των διατάξεων που διέπουν την αλιεία στην Βαλτική Θάλασσα και την ΕΕ. Κατά την άποψη του τμήματος ο στόχος είναι ορθός και ευκταίος. Η διαδικασία της κωδικοποίησης θα καταστήσει δυνατή την απλοποίηση των νομοθετικών διατάξεων των χωρών της ΕΕ και της Βαλτικής, και με τον τρόπο αυτό θα διευκολυνθεί μακροπρόθεσμα το έργο και η συνεργασία των αρμόδιων κλάδων και αρχών.

1.2. Ο προτεινόμενος κανονισμός δεν αφορά την αλιεία και τους συναφείς κλάδους, επειδή η πρόταση δεν τροποποιεί καθόλου τις υφιστάμενες διατάξεις. Για το λόγο αυτό δεν χρειάζεται η εξέταση των οικονομικών, κοινωνικών και πολιτικών πτυχών των διατάξεων που αφορούν την αλιεία.

1.3. Επειδή κατά την εξέταση της πρότασης η ΟΚΕ δεν βρήκε ούτε ουσιαστικά ούτε τυπικά λάθη, υποστηρίζει ανεπιφύλακτα την πρόταση.

2. Άλλες παρατηρήσεις

Η ΟΚΕ θεωρεί ότι η Ευρωπαϊκή Ένωση θα πρέπει να επεκτείνει την κωδικοποίηση ειδικών συμφωνιών και σε άλλους τομείς της Συνθήκης. Η κατεύθυνση που έχει επιλεγεί βελτιώνει την εναρμόνιση της αλιευτικής πολιτικής και διευκολύνει τη συνεργασία μεταξύ των εθνικών διοικήσεων και των συναφών κλάδων.

Βρυξέλλες, 9 Ιουλίου 1997.

Ο Πρόεδρος της Οικονομικής και Κοινωνικής Επιτροπής

Tom JENKINS